paragraph_text: Wang Meng (kin. 王濛; pinyin: Wáng Méng) (Qitaihe, Heilongjiang, Kina, 10. travnja 1985.)<ref> je kineska brza klizačica na kratkim stazama. S četiri osvojene zlatne medalje te po jednom srebrnom i brončanom medaljom na Olimpijadi, smatra se najboljim kineskim sportašem na Zimskim olimpijskim igrama. Na svojim prvim Zimskim olimpijskim igrama u Torinu 2006., osvojila je zlato u disciplini brzog klizanja na 500 metara, srebro na 1000 metara i broncu na 1500 metara. Na Zimskim olimpijskim igrama u Vancouveru 2010. osvojila je tri zlata na 500 i 1000 metara te na štafeti od 3000 metara. Na Svjetskim prvenstvima je dosad osvojila 16 zlatnih medalja (uključujući momčadske medalje i medalje dodijeljene prema ukupnom učinku).